
REPUBLIKA HRVATSKA
ZADARSKA ŽUPANIJA
OPĆINA GRAČAC
OPĆINSKO VIJEĆE
KLASA: 024-04/26-01/5
URBROJ: 2198-31-02-26-2
U Gračacu, 25. lipnja 2026. godine


ZAPISNIK

8. sjednice Općinskog vijeća Općine Gračac održane u četvrtak, 25. lipnja 2026. godine s početkom u 17,00 sati u općinskoj vijećnici, Park sv. Jurja 1 u Gračacu. Sjednicu vodi predsjednica Općinskog vijeća, Dajana Šušnja Jasenko koja pozdravlja nazočne te poziva na prozivanje radi utvrđivanja kvoruma.

NAZOČNI: Dajana Šušnja Jasenko, Robert Juko, Antonio Filipin (naknadno nenazočan od 18, 57), Ankica Rosandić, Ivan Češljić, Rajko Obradović, Nina Marković, Rade Dubajić, Vladimir Javorović, Milorad Stanisavljević, Tatjana Munižaba, Damir Vojvodić. 

NENAZOČNI: Ivana Krpan, Katarina Šulentić Kalašević, Radmila Zec, Pero Grmača.

Utvrđuje se da je sjednici nazočno 12 od 16 vijećnika, stoga postoji kvorum za održavanje sjednice i donošenje odluka.

OSTALI NAZOČNI: Općinski načelnik Goran Đekić; zamjenik načelnika iz reda pripadnika srpske nacionalne manjine Nebojša Rađenović; pročelnica Jedinstvenog upravnog odjela Općine Gračac Sandra Kukić te službenice Vinka Grubešić i Bojana Fumić. 
 
Aktualni sat započinje u  17,05:
Vladimir Javorović: da li Općina vodi računa o kadrovima koji odlaze, da li tragamo za njihovim nasljednicima? Drugo: svi smo svjedoci tragedije u Drnišu koja se mogla izbjeći, da li Općina ima mehanizme za to, nije tajna, imamo i mi tu, treba pomoći i oštećenima i njemu? Imamo turiste iz Teksasa, sviđa im se tu, ali kažu na Gradini trava do koljena, može li se pokositi, da li se uopće kosi? Načelnik- to je općinski put, mora se kositi. Što se tiče kadrova, imamo par zaposlenika koji bi trebali ići krajem godine, koji ispunjavaju i dob i uvjete, Ignjac koji je 67 i nema više pravo na zahtjev za produženje, imamo komunalnog redara koji će navrštii 65 godina, to je nama kvalificirano kao VŠS i 4 godine staža, tako je sve dok on radi, mi možemo raspisati i prije nego što on ode i pokušati. Ankica Šulentić će navršiti 65 godina; to su tri čovjeka koja će imati uvjete za mirovinu. Primili smo 2 čovjeka, za administrativnog referenta javilo se dvoje, ali jedna prijava nije bila u redu; za drugo mjesto 1 osoba. Volio bih da ih se javilo 10-20 pa da najbolji bude izabran. Tako je u ovom  momentu. Što se tiče izbjegavanja tragedije, znam, i moja majka je imala s njim problema, razgovarao sam i s načelnikom policije, osoba ima zdravstveni problem, ali se on odražava na sve, jadne bake, preskače ograde, nedavno je žena uspjela zvati 112, odveli su ga, ali kući, Rajko Obradović: institucije koje su nadležne su problem. Predsjednica: policija odradi svoje, ali daljnje institucije ne. Tatjana Munižaba- Centar za socijalnu skrb ako se može uključiti. Predsjednica- i bivša vijećnica je apelirala za to, to je recidivist pušten opet na slobodu, problem je malo veće instance. Rade Dubajić- policija ne može preventivnno djelovati, civilni stožer upućuje dopise. Damir Vojvodić- u Srbu imamo recidivistu koji je riješen, ali nije možda bio tako opasan. Načelnik- za uređenje Gradine ću već sutra nazvati. Vladimir Javorović- jedna solarna lampa je razbijena. Nina Marković- što je sa solarnom rasvjetom u Deringaju, gdje je stalo, stavili su na krivinu, kod Rusa jednu, on ima dijete koje ide u školu, ali i kod Rade Dukića koji ne živi tu, po kojoj logici? Načelnik- mi ne možemo u godinu dana osvijetliti čitav Gračac, tako je po pitanju i puteva i rasvjete, nešto smo uradili Zrmanju, Tomingaj, Deringaj, Rudopolje, to ćemo dopunjavati, kroz par godina će svi imati. Već je sada u par mjeseci potrošeno i za puteve i rasvjetu sve. Nešto se i u Srbu radilo. Nebojša Rađenović: nešto. Nina Marković: treba li pisati zahtjev? Načelnik- neka, ako ne znamo gdje treba, negdje znamo pa ne treba. Damir Vojvodić- kakav je to projekt solarne rasvjete? Načelnik- to nije projekt, to je dužnost Općine, tamo gdje je bez pete žice ide solarno. Robert Juko- 5 godina im je garancija, a traju i duže. Kad smo kod toga, vjetroektrane Popina, kada su završili na solare na vrtiću, rekli su da bi mogli za rasvjetu donirati, jeste li s njima u kontaktu? Načelnik- s njima smo u malo zategnutim odnosima, to ćemo pod točkom. Tatjana Munižaba- prijedlog povećanja usluga otpada da objasnite. Čita dopis Mjesnog odbora Srb u kojemu se ističe problematika poskupljenja od 166 posto. Načelnik- jeste li izračunali postotak koliko je to u financijama? To je za 4 eura povećanje, znate kad je ta cijena bila, to ide od Čistoće, naš dio ostaje isti, kad Općina dođe do prihoda mi ćemo naš dio smanjiti. To je realno i stojim iza toga, smeće se vozi drugdje, to je skuplje. Bojana Fumić- netočno je da je predloženo 166%, toliko je trošak odlaganja njima veći. Ivan Češljić- a paušal da podignemo, da maknete kontejnere, ovi iz dijaspore kao 12 mjeseci nemaju nijedan izvoz, treba povećati paušal da se njima za svaki mjesec naplati otpad. Tatjana Munižaba- nagomilavat će se još više. Predsjednica- bit će još više otpada, mi smo dobili još kontejnera, nije bit u plaćanju nego o ponašanju, to se treba regulirati, to nije rješenje, ako je moj zaključan ići će drugdje. Tatjana Munižaba- ja vučem kante, drugi na groblju ostavljaju. Bojana Fumić- fiksni dio je u odluci Vijeća. Rade Dubajić- treba napraviti procjenu koliko to jedno domaćinstvo košta, ne opteretiti ljude koji tu žive i rade stalno. Ne može moj račun biti 45, a njegov 6. Nebojša Rađenović- a ako ne dođe tri godine? Rade Dubajić: izbaci kao ja za 3 godine. Predsjednica- mislim da bi vratiti kontejnere bio užas, stalno je bilo tako. Ivan Češljić- mislio sam da svakom bude npr. 10 eura. Vladimir Javorović: zeleni otoci su dobro rješenje, ali ne ovdje. Predsjednica: poskupljenje neće natjerati nikoga da se ponaša drukčije. Ivan Češljić- to ako prođe nikada nećemo smanjiti. Načelnik- daj ti prijedlog. Tatjana Munižaba- onda bar još jedna kanta da mi bude dovoljno. Rade Dubajić- to revoltira ljude, vide da ovi što dođu izvana ne plaćaju. Predsjednica- svi zeleno osviješteni, a kanalizacija i otpad se ispušta u rijeku, u more i slično. Ivan Češljić- Unu štitimo, a sva kanalizacija ide u nju. Bojana Fumić- cijena mora poticati odvajanje. Predsjednica: ne znam koliko vas je upućeno u situaciju kod naših mještana kojima je dio kuće izgorio, apelirala bih na građane i vijećnike, ali  i Općinu da se pomogne sanacija. Troje djece imaju, kćer je objavila poziv za pomoć. Sandra Kukić- danas smo dobili poziv Crvenog križa, od načelnika se traži pomoć. Načelnik- treba imati ubuduće tu stvaku. Bojana Fumić- za prikupljanje pomoći mora se biti registran. Predsjednica: da se odreknemo npr. vijećničke naknade pa odnesemo, isplaćene su nam. Rajko Obradović- da se organizira neka humanitarna utakmica, predstava za prikupljanje. Ivan Češljić- možda bi mogao nešto u materijalu. Robert Juko- jarbol za Park dr. Franje Tuđmana? Sandra Kukić- načelnik je odobrio, u radu je. Robert Juko- da bude do osmog mjeseca. Rade Dubajić- županijske ceste, može li im se poslati dopis za košnju, trava je do znakova. Rajko Obradović-  jučer su tek na D1. Načelnik- pričao sam sa Stipom, pokvario mu se prvi dan stroj. Rade Dubajić- imaju oni novaca, neka plate firmu. Načelnik- ili Čistoću jer i mi smo plaćali druge, ja ću ga još usmeno uputiti, a onda ću pisati. Rade Dubajić- i ovo kod Malovana što rade. Rajko Obradović- kao da uvijek pred sezonu zatvaraju, onda budu kilometarske kolone, kao pred Veliku Gospu. Rade Dubajić: imam dva pitanja- put do Sklopa, može li Općina srediti, nije velika investicija, možda 25 sati rada. Druga stvar je put koji radi lokalno stanovništvo, od Begluka do Krčkog brda ljudi rade lokalno, ako je moguće da se dogovori sa komunalnim da ustupi stroj par dana da se upristoji, rade ljudi samoinicijativno uz pomoć lovaca, 200 metara puta. Sve više je problema prema BiH, rampe, kretanje ograničeno. Tatjana Munižaba- Đilas ima problem, ne daju mu, nakupci ne mogu doći po stoku. Načelnik- to su međunarodni odnosi. Damir Vojvodić- da se čovjeku pomogne to riješiti. Rade Dubajić-  ima i stari put kroz Drage, ali je veća investicija, tada bi se izbjeglo prijelaz granice. Ivan Češljić- Vi ste rekli na Sklopu napraviti odmaralište i klupe, da li čekamo da se osuši građa? Načelnik- imali ste 20 zahtjeva u ovih godinu dana, možda 2 nismo riješili. Rade Dubajić- taj Sklop nam je sadržaj, i za nas i za djecu. Predsjednica- Otuča, znam da Općina nema nadležnost, nego Hrvatske vode, ne daju da se dira. Rade Dubajić- da mi sami napravimo. Načelnik- što se tiče Sklopa i tih poslova rekao sam, u 4 mjeseca smo potrošili sredstva, radit ćemo sad samo nužno, odradit ćemo Sklop, ali ove druge puteve ne možemo, nemojte obećavati, imamo sad košenje koje je nužno. Prvo je problem  financijski, a i kapaciteti naši Općine koja je najveća u Eu. Tatjana Munižaba- što se tiče košnje, to pohvaljujem. Rade Dubajić- park i groblje je odlično. Damir Vojvodić- a uređenje groblja Srbu? Načelnik- bit će, bili smo Nebojša i ja u Srbu. Aktualni sat završen je u 17, 58.

Predsjednica predlaže dnevni red kao u pozivu za sjednicu:


DNEVNI RED:
1. Rasprava o statusu vjetroelektrana na području Općine Gračac 
2. Prijedlog Izvještaja o izvršenju Proračuna Općine Gračac za 01. 01. 2025.– 31. 12. 2025. godine
3. Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2025. godinu
4. Prijedlog Zaključka o usvajanju Izvješća o izvršenju Programa održavanja  komunalne infrastrukture na području Općine Gračac za 2025. godinu
5. Prijedlog Programa poticanja razvoja poduzetništva za 2026. godinu

Prijedloga za izmjene i dopune nema, vijećnici glasuju o predloženom dnevnom redu s 12 ZA, 0 PROTIV, 0 UZDRŽANIH (od ukupno 12 nazočnih vijećnika), čime jednoglasno usvajaju dnevni red koji usvojen glasi: jednoglasno.

DNEVNI RED:
1. Rasprava o statusu vjetroelektrana na području Općine Gračac 
2. Prijedlog Izvještaja o izvršenju Proračuna Općine Gračac za 01. 01. 2025.– 31. 12. 2025. godine
3. Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2025. godinu
4. Prijedlog Zaključka o usvajanju Izvješća o izvršenju Programa održavanja  komunalne infrastrukture na području Općine Gračac za 2025. godinu
5. Prijedlog Programa poticanja razvoja poduzetništva za 2026. godinu

Prije prelaska na rad po utvrđenim točkama dnevnog reda, predsjednica poziva vijećnike da iznesu svoje primjedbe na zapisnik sa 7. sjednice Općinskog vijeća. Primjedbi nema te se isti smatra usvojenim.

Ad 1. Rasprava o statusu vjetroelektrana na području Općine Gračac
Načelnik: i na zadnjoj sjednici ovo je bila prva točka dnevnog reda, imao sam još dosta sastanaka vezano uz to i s političkim opcijama, građanima i udrugama, došao do novih saznanja, mislim da mi svi zajedno trebamo biti uključeni u ovo bez obzira što načelnik može predložiti, ali ja kao jedna osoba ne želim sam odlučiti oko izmjena županijskog  plana. Razmijenio sam mišljenja s raznim političkim opcijama,  vjetroelektrane su osjetljiva tema, imali smo slučaj gipsa u Srbu pa je 2022. gips uvršten, prije 20 godina nije bio. Ne želim da netko kasnije dođe i kaže da je načelnik napravio štetu. Ja ću vam prezentirati par stvari, nisam znao da je Juko imao dopis da se za Poštak poveća snaga, takvo je bilo raspoloženje i vjerovatno bih i ja tada tako. Robert Juko- kad se radila tamo studija, tu su komisije, instituti, županijski uredi, općina je samo za svoj segment, ono što je u domeni Općine izda se suglasnost, pripremi Svjetlana i to je to. Načelnik- ovo je novonastala situacija od prošlog ljeta, došlo je još jedno rješenje od Ministarstva, mi smo isto tako od početka mog mandata tražili povećanje od 1 lipe na 1 cent, imamo informaciju od ministra Šušnjara da je navodno prihvatljivo pola centa, znači oko 4 puta više nego sada, ako je sada godišnje oko 400 tisuća, sada bi bilo 1,6 milijuna eura. Imali smo sastanke načelnika i gradonačelnika, kontaktirali premijera, tražimo 6 puta više. Premijer je otišao u Kanadu i nakon povratka uzeo to za obvezu, navodno će brzo biti riješeno u našu korist, trebala bi ići na 2.400 milijuna. Zna Juko kako se borio s prihodima, kao i prije njega svi i Tadija i Nataša. Ti prihodi će dosta značiti za projekte za dokumentaciju, to su značajni prihodi. Ja sam napravo jedan dopis kojim planiram ići prema Županiji. Načelnik daje na uvid svim vijećnicima po primjerak teksta. Načelnik: Kroz komunikaciju ima različitih razmišljanja, neki razmišljaju da ne treba biti ni jedne, neki bi pustili sve, neki da su neke lokacije prihvatljive, neke ne. Na križanju smo, treba najbolje rješenje za našu strategiju i razvoj. Treba se znati baviti nečim, čime se naši ljudi znaju baviti, ja sam ovo pitanje vratio tu, teško je staviti na leđa jednog čovjeka da ne treba biti više niti jedna ili da trebaju biti sve. Molim da otvoreno razgovaramo i donesemo zaključak, kao što je rečeno, imate s jedne strane novac, a s druge strane probleme, možda ljudi zbog Zrmanje ne budu imali vode. Ivan Češljić: od tih novaca, koliko će dobiti Općina, a koliko Županija? Načelnik- u ovome trenutku samo Općina ima 1 lipu, oko 400 tisuća eura godišnje. Ivan Češljić- možda ste trebali već napraviti neke projekte u što ćemo utrošiti? Načelnik- to je to što nama treba, da razgovaramo u što ćemo potrošiti, nisu namjenska sredstva. Predsjednica- ali se proračunom raspoređuju. Naša osobna mišljenja ne mogu promijeniti odluku načelnika, Vi kao načelnik trebate služiti ljudima, ali i donositi sredstva Općini da njima možemo raspolagati, moje osobno mišljenje ne znači da će to uprihodovati niti raskućiti Općinu, ali zato ste Vi tu gdje jeste. Načelnik- Vaše mišljenje će utjecati na moje. Možda nije po redu, ali evo npr. Vinka smatra sve što ne pravi štetu treba podržati. Vinka Grubešić- ali zato postoje stručnjaci, to nam je jedina pomoć razvoju, bez novaca ne idu niti projekti, bez veze razglabamo, a bez novaca ništa. Rajko Obradović- koliko je to nama dovoljno, a ne da se samo na njih oslonimo? Ako se poveća 5 puta, da li je to nama dovoljno za neku bazu za turizam, da ih ne dočeka nepokošeno. Predsjednica- broj vjetrenjača ne utječe na košnju. Damir Vojvodić- ako izgradite vjetrenjače, tko će doći kampirati u vjetropark? Imate opciju ili jednu ili drugo. Predsjednica- neće ih nitko na Sklop staviti. Damir Vojvodić-  Pribudić, Prljevo ide u izgradnju, u Gračacu nećete biti ugroženi. Predsjednica- to su osobni stavovi. Rajko Obradović- meni su blizu, vizualno narušavaju, malo su devastirali, ali ne mogu reći da utječu na moj način života, međutim da se poveća taj broj koliko se predlaže, preko 200 turbina, to je drugo. Damir Vojvodić- to iz Ministarstva, to je tek neki početak- plan, pitanje koliko će oni to ostvariti. Predsjednica- ako sam dobro shvatila da će se vidjeti u Županiji što se može.  Rade Dubajić: to je dosta odgovorna tema, gradite kuću, to je šteta, gradnja vjetroelekrana je šteta, 18 njih će ovom krajoliku dati jedan futuristički izgled, za buduće generacije neće biti ništa čudno, u EU to nije ništa čudno, meni osobno će biti strašno. Što se tiče odgovornosti prema vremenu, najsiromašnija općina, nemamo plan B ni za Unu ni za Popinu ni za Zrmanju ni za Gračac. Povećanje po ovoj matematici je oko 20 milijuna eura, no ako se već žrtvuje određeni dio Općine onda ne bi trebala biti uzaludna, ako se na Popini napravi još 20 elektrana i prihed od 20 milijuna eura; po zakonu preko 20 mw neće nas nitko pitati; cijela ta borba bit će slovo na papiru, ja ne vidim razloga da ti krajevi nemaju svoj proračun, da dignemo na civilizacijsku razinu kakva je u zemljama od kud dolaze te ideje o energiji. Ja se ne slažem da se mi ne znamo drugim baviti, koja je percepcija dobrog bavljenja poljoprivredom, kad ne bude poticaja tko će se baviti, to  je jedna nakaradna djelatnost koja je paralizirala cijeli kraj za koju se nadam da će se uskoro završiti. Vjetroelektrane su u financijskom smislu jedini drugi plan B, ni jedan načelnik nije strateški razmišljao o bavljenju turizmu, nisu ljudi na Plitvicama osvješteniji; da se samo pola milijuna eura godišnje uloži oko Une vidjelo bi se kroz par godina. Kada imate infrastrukturu onda se usude staru kamenu kuću staviti na Booking. Ako će se otvoriti vrata krupnom kapitalu, onda to treba biti iskorišteno na najbolji mogući način. Ne znam točno lokacije navodno 60 novih agregata, moj stav je takav da se bojim da nemamo alternativu, bojim se da nećemo to iskoristiti, a ne znam ima li to kraja, prihod 10-20 milijuna su vjetar u leđa uz sposobne ljude i pokrenulo bi se. To su regije koje su 50-70 godina u iseljavanju i bez ratova, Lika odumire 100 godina, hrvatsko je siroče već vjekovima i moramo iskoristiti potencijale, puna su nam usta, a svi jedva čekaju da odu, naprave posao, poziciju za odskočnu dasku. Svi su nekako iskoristili svoje resurse, dozvolilo se u Gospiću otpad. Općina je tu na velikom raskrižju, milijarde su u pitanju, nismo slučajno izabrani, siguran sam da će naći način da to naprave, s nama ili bez nas. Načelnik- hvala što si bio iskren, to je stvarno iskreno i pošteno i što si imao hrabrosti to reći. Bio si kandidat za načelnika i da si na mom mjestu, kakav bi ti dopis napravio? Rade Dubajić- ostavio bih prostora da idemo naprijed, da se gradi tamo gdje neće narušiti izvorišta, rijeke, imanja ljudi, kvalitetu. Pozicija načelnika nosi drugačiju poziciju nego vijećnika. Staviti potpis negdje na odluku koja će se odraziti za 20 ili 50 godina, ja ne bih bio u tvojoj poziciji. U politici se ne može biti isključiv. Vizualno se vidljivo narušava krajolik, usporedio sam slike od prije kako izgleda i Popina i Mazin. Bit će tu pritisaka i Vlade, to su ljudi koji odlučuju. Predsjednica- načelnik je Don Kihot. Rade Dubajić- ja sada ne pričam kao predstavnik političke opcije nego kao Rade Dubajić. Načelnik- a Češljić, što kaže HSP? Ivan Češljić- možete što hoćete, ali mislim da će se narušiti priroda, a da nam novci neće pomoći, da vam daju 20 milijuna, ne znate na što bi ih potrošili. Rade Dubajić: mi ovdje imamo nit o duplom stanovništvu, treba zadržati ljudi koji su tu, neće doseliti nitko, a onda da ljudi koji su tu privlače turiste. Optika, stupovi i sve to, električni auti možda jesu u EU, moj nije eko, mi imamo rezervat koji ili će ostati napušten ili iskoristiti potencijal i napraviti što imamo. Protiv sam gradnje jer narušavaju, ali mi nemamo plan B. Kad netko dođe za investiciju, a ova Općina mu nije omogućila; načelnik je menadžer, kod nas se ulazi u politiku da se postane netko, a drugdje već moraš biti netko da uđeš u politiku. Ivan Češljić- da mi imamo garanciju ili da s ljudima  popričate, s tih 20 milijuna eura ako će se uložiti nešto, moje mjesto da se s tim riješi, da se ljudi nasele, da se mladima da stambeno zbrinjavanje. Predsjednica- načelnik donosi odluku, a mi smo već na raspoređivanju tih sredstava. Rade Dubajić- ozbiljni narodi i porodice kad ulažu novac imaju plan godinama unaprijed. Uzmite upis u vrtić i škole, nas nema, mi ćemo ostati kao oni koji rade državne poslove i oni koji poticaje dobivaju, mi nemamo zdravu biznis priču od turističke zajednice. Predsjednica- to ne ovisi o tome, trebali smo to prije 10 godina. Rajko Obradović- da damo stipendije, poticajne mjere. Imamo dvije strane medalje, da li ćemo ići u to ili ne, to je da nas neće pitati, ali bar onaj dio koji nas se pita, treba jasna strategija narednih 10-20 godina. Ivan Češljić- što bi vi napravili s 20 milijuna? Načelnik- spasili Gračac od nestanka. Rade Dubajić- pa i da promašimo neku godinu. Imamo planinska 3 masiva, jedinstveno područje Europe, mi to nismo iskoristili 500 godina. Moramo od pojedinca početi mijenjati stvari. Načelnik- Juko, molim te par rečenica, tvoje mišljenje. Robert Juko- Rade je puno toga dobro rekao, isključivost nije dobra, to što će oni odlučiti, ja sam potpisao nešto, sutra ćeš ti, iznad 20 mw nas ništa ne pitaju, mi pečemo zeca on još u šumi. Mi već trošimo novce, a nemamo ih. Tintori, poslovna zona, bez novaca nema infrastrukture, struja, voda, asfalt, kažu dovezemo halu i 90 ljudi zaposlimo, treba samo struja i voda, a bez novaca to ne možeš. Vrtić u Srbu je potreban, ali ni ovaj ne možemo financirati. Nismo isključivi, tamo gdje ugrožava floru i faunu ne, ali to je izvor sredstava. Pokušali smo evo za poticaje i one potvrde na sastanku u Ministarstvu poljoprivrede, Slavica kaže da tim ljudima treba pomoći, Majdak je pitao gdje je meso, meso od stoke, očekivao bi barem deset zahtjeva za klaonice i sirane, očigledno dok bude poticaja to će trajati. Ne damo gips, dok ide farma, odmah peticija, Rudopolje eksploatacija zaustavljena, mini mlinice- u stvari da je bilo u postojećem zahvatu bilo bi ok. Otpor je bio i kad smo krenuli u pretovarnu stanicu, a moralo bi se smeće još puno dalje voziti. Znam da ti je teško, i meni je bilo teško. Ako bude novaca, bit će i razvoja, ne slažem se da ne bi znali, treba i za projekte razliku participirati. Za puno projekata nismo mogli svoj udio sufinancirati. Ivan Češljić- i da se uloži opet bi uvijek bio netko kome bi smetalo. Robert Juko- Mohanji bi bio radio hotel i vile i sale, ali mu je trebao prostor, u prostornom planu turističke zone su stavljene pod brda gdje je netko vjerovatno imao nešto svoje. Sto godina treba da sva naselja osvijetlimo. Osvijetliš pet-šest naselja, jedna osoba me pita za Labuse i Kupirovo gdje je to. Antonio Filipin odlazi u 18, 57 te je od tada nazočno 11 od 16 vijećnika. Robert Juko- stručnjake inženjere treba platiti, za voditelja računovodstva smo raspisivali, nitko se nije javljao. Damir Vojvodić- s aspekta poduzetnika ja ovu investiciju smatram na neki način opravdanom, ako mi ne odobrimo, odobrit će netko drugi, ovako ćemo imati nešto, trebalo bi detaljno opširnije izbaciti lokalitete, izvorišta, ako se pojave neke zaštićene ptice da struka odradi u pravom smislu te riječi, tko će nam raditi, da ne pričamo o nekim velikim  radnim mjestima. Načelnik- da se ljudima ponude plaće oni koji imaju svoj kuće došli bi nazad. Damir Vojvodić- tko ima kuću i prosječnu plaću 1400 ovdje to je isto kao u Njemačkoj, sada se i ovdje polako stvaraju uvjeti, samo ako se bude kvalitetno gospodarilo. Ako se odradi kao sedra prije 20 godina rezultate znamo, svi jednoglasno, onda za 7 dana protiv, to je kod moje kuće. Nebojša Rađenović- ako nama ovo povećaju, da li oni nas nečim uslovljavaju? Načelnik- ne. Bojana Fumić- to je propis. Načelnik-  investitora to tereti, manja će mu biti dobit. Ankica Rosandić- Rade je to lijepo analizirao, nešto moramo ostaviti djeci, pritisak je od svuda, nemamo sredstva, trebamo ove resurse prirode iskoristiti, ali uz kontrolu. Gdje je neophodno da se zaštiti, ali sam za to da se dozvoli gradnja, prihodi će nam dobro doći za razvoj, moje mišljenje je da treba dozvoliti gradnju obnovljivih izvora energije, ako je država odlučila to kod nas iskoristiti jer je manje naseljeno, na načelniku je najveća odgovornost. Milorad Stanisavljević- Rade je rekao veći dio, devastacija je, ali je neminovno, ako je netko odlučio mi možemo pričati što hoćemo, najbitnija je tvoja umješnost da ne ide blizu kuća, izvor i kod turističke destinacije, da ne ide baš previše, ali nekih 50 skinuti koje smetaju nekome ili izvorištu. Damir Vojvodić- samo to što šalju jedno po jedno rješenje općini, konstantno povećanje zahtjeva, oni ih mogu skupiti sve pa reći što hoće. Da li je moguće limitirati broj agregata i fiksirati naknadu da se ne vratimo na lipu nego na 1 eurocent, maksimalno 20 agregata po vjetroparku? Načelnik- to smo trebali prije 20 godina- Damir Vojvodić- nađite kompromis, da se svaki novoizgrađeni optereti sa npr. 7 centi, omogućiti im da zarađuju ali hajdemo to iskoristiti. Nina Marković- dozvoliti, ali struka neka odradi svoje, ne uz rijeku gdje smeta. Tatjana Munižaba- složila bih se s Damirom, ograničiti, ukloniti te, a studija će reći. Vladimir Javorović- tko će mjeriti koliko proizvedu? Bojana Fumić, Sandra Kukić: HOPS. Vladimir Javorović: nastavno na ove široke odgovore i obrazloženja, postoji granica dobrog ukusa, treba razgovarati s lokalnim ljudima, domaći ljudi znaju gdje je brdo gdje nikome ne smeta. Rajko Obradović- moramo ih ograničiti, mislim da je 200 turbina previše, dati prednost ljudima koji će zapošljavati, zaštiti prirodna dobra, ali niti sam ja taj koji to odlučuje niti načelnik nego struka, tu postoje uvijek dvije strane medalje, moramo gledati boljitak mjesta. Predsjednica- apsolutno sve je rečeno, i Vi i mi trebamo gledati dobrobit Općine, je li isključivo financijska; da sačuvamo što imamo i da imamo što ostaviti djeci, a opet da ne narušavamo mjesto. Ne smijemo biti isključivi, ali da imamo od čega živjeti i opstati, a ne da nas ukinu. Smatram da toliki broj nije nužan ni  potreban, a sve ostalo će struka. Rajko Obradović- mi pričamo kao da smo dobili povećanje, ako ne dođe do povećanja mislim da u tom slučaju ne trebamo dozvoliti apsolutno niti jednu. Damir Vojvodić- da ih uvjetujemo, kad odobravamo. Posljednju rečenicu treba razložiti, svaku lokaciju s aspekta stanovništva, ovdje može toliko, ovdje toliko. Predsjednica- nas se tu ne pita previše. Načelnik- znači neki zaključak je tu. Predsjednica- ali prije tri mjeseca smo pričali da će se pisati. Rade Dubajić- ovo je prvo vijeće konstruktivno. Predsjednica- svatko od nas je iz druge opcije, ovdje se radi o životu svih nas, ne to što sam vijećnica HDZ-a, mi ovdje predstavljamo i narod koji živi ovdje. Stav svih nas generalno mislim da smo svi zauzeli. Načelnik- hvala na iskrenosti, doživio sam da smo razgovarali ne gledajući ništa drugo, neki zaključak je maksimalno angažirati struku, gdje je prihvatljivo ako postoje prihvatljive lokacije, ako ne zaustaviti te investitore. Ivan Češljić- možemo li ih uvjetovati da daju energiju? Načelnik: ne, samo u Senju su ugovorili s Nijemcima, tri puta više im daju, a Kinezi nisu htjeli. Damir Vojvodić- to je mizerija po kilovat-satu. Načelnik- porez na dobit su nam ukinuli zbog Kineza i u Biskupiji jer su imali veliku dobit koju su trebale te JLS dobiti. Damir Vojvodić- očekujte istu situaciju, bit će ozbiljan prihod koji će država opet uzeti sebi, doći će netko i reći ne treba vam. Rade Dubajić- treba jačanje financijske neovisnosti, tako je tamo gdje je minimalni utjecaj politike. Načelnik: mi kažemo dajte nam ovo, ne trebaju nam onda druge pomoći. Damir Vojvodić- dajte ponudu, ili ćete platiti ili nećemo dati. 
Ad 2. Prijedlog Izvještaja o izvršenju Proračuna Općine Gračac za 01. 01. 2025.– 31. 12. 2025. godine. Vinka Grubešić objašnjava pisani prijedlog, isti pokazuje plan i izvršenje, iznosi ostvarenje prihoda i rashoda, rashodi ostvareni više nego prihodi. Prihodi  4.580.858,22 eura, oko 67%, a rashodi 5.253.826,05, više je rashoda nego prihoda, iskazan je manjak; povrat u Državni proračun povećao je rashode, a dio se odnosi na računovodstvenu pogrešku koja je u postupku ispravka. Prijava za raspravu nema. Vijećnici glasuju te s 11 ZA, 0 PROTIV, 0 UZDRŽANIH (od ukupno 11 nazočnih vijećnika), jednoglasno donose

Izvještaj o izvršenju Proračuna Općine Gračac
za 01. 01. 2025.– 31. 12. 2025. godine

koji se prilaže i sastavni je dio ovog zapisnika.

Ad 3. Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2025. godinu
Vinka Grubešić ukratko izlaže. Prijava za raspravu nema. Vijećnici glasuju te s 11 ZA, 0 PROTIV, 0 UZDRŽANIH (od ukupno 11 nazočnih vijećnika), jednoglasno donose

Zaključak o usvajanju
Izvješća o izvršenju Programa građenja komunalne infrastrukture
na području Općine Gračac za 2025. godinu

koji se prilaže i sastavni je dio ovog zapisnika.

Ad 4. Prijedlog Zaključka o usvajanju Izvješća o izvršenju Programa održavanja  komunalne infrastrukture na području Općine Gračac za 2025. godinu
Vinka Grubešić ukratko izlaže, izvršenje oko 70%. Prijava za raspravu nema. Vijećnici glasuju te s 11 ZA, 0 PROTIV, 0 UZDRŽANIH (od ukupno 11 nazočnih vijećnika), jednoglasno donose

Zaključak o usvajanju
Izvješća o izvršenju Programa održavanja komunalne infrastrukture
na području Općine Gračac za 2025. godinu

koji se prilaže i sastavni je dio ovog zapisnika.

Ad 5. Prijedlog Programa poticanja razvoja poduzetništva za 2026. godinu
Bojana Fumić ukratko obrazlaže, provedeno je savjetovanje, izvješće je priloženo. Prijava za raspravu nema. Vijećnici glasuju te s 11 ZA, 0 PROTIV, 0 UZDRŽANIH (od ukupno 11 nazočnih vijećnika), jednoglasno donose

Program poticanja razvoja poduzetništva za 2026. godinu
koji se prilaže i sastavni je dio ovog zapisnika.

Sjednica se zaključuje u 19, 28 sati.

ZAPISNIČAR                                                                 PREDSJEDNICA 
Bojana Fumić                                                               Dajana Šušnja Jasenko

